પણ જગતનું પ્રથમ રાષ્ટ્રગીત જાપાને તૈયાર કર્યું હતું. લગભગ ૧૨૦૦ વર્ષ પહેલાં જાપાનના કામુ નામના શહેનશાહે દુશ્મનો સામે લડાઈમાં વિજય મેળવ્યા પછી તે જાપાનનો સમ્રાટ છે તેવું દર્શાવવા ખાસ એક ગીત પોતાના માટે લખાવ્યું હતું. આ દરમ્યાન તે ઉત્સાહી અને વિકાસોન્મુખ રાજાએ ક્યો તો શહેર પાસે નવું પાટનગર બાંધ્યું અને પ્રજાને માત્ર સુખી નહિ પણ સમૃદ્ધ બનાવવા માટે પણ શ્રેષ્ઠ પ્રયત્નો કર્યા. આ પ્રજાપ્રિય રાજા માટે “કિમિગાયો’ શિર્ષક હેઠળ એક ગીત લખાયું જે ગીત પ્રજાજનો હોંશે-હોંશે ગાતા હતા. જેમાં અમે અમારા શહેનશાહના રાજમાં રહીએ છીએ, અને અમે ખૂબ સુખી છીએ તેવા અર્થો થતા હતા. આ ગીત ખૂબ લોકપ્રિય થતાં તે આપોઆપ રાષ્ટ્રગીત બની ગયું!! પ્રજાના હૈયે વસેલું ગીત એ રાષ્ટ્રગીત બન્યું! જે આજે પણ જાપાનનું રાષ્ટ્રગીત “કિમિગાયો છે!!